Treballem en l’educació i sensibilització d’infants i adults, en educació reglada i en el lleure, especialista i generalista.
Can Moragues és una finca rural situada a Riudarenes on la Fundació Emys ha creat el Centre pel Desenvolupament Sostenible. En aquest punt l’entitat hi realitza les seves activitats de formació i educació ambiental, treballant l’alimentació ecològica, la bioconstrucció i el naturalisme. Alhora, el centre disposa d’un centre de processat de verdures i fruites ecològiques de proximitat, gestionat per persones de col·lectius desafavorits.
Els tallers, que poden dirigir-se tant a centres escolars com a entitats de lleure, estan especialment pensats per satisfer les necessitats de la província de Girona. Les activitats s'ofereixen en una doble modalitat: tallers en el centre o tallers en els espais gestionats per la Fundació Emys a Riudarenes.
La tortuga d’estany és l’espècie bandera de l’entitat. Per ajudar a la seva conservació, s’han realitzat dos projectes amb la participació de Limnos i la col·laboració de diverses entitats representatives de Catalunya, amb la intenció de contribuir al coneixement de l’espèice.
Així doncs disposem de tallers, activitats i jocs per a públic escolar i lleure d’infants, adolescents i adults.
El canvi climàtic afecta de forma molt severa al patrimoni natural del nostre país, especialment en zones humides, ecosistemes d’alt valor natural.
A Fundació Emys disposem d’una exposició permanent a Can Moragues on es treballen conceptes com Resiliència Climàtica, Canvi Global o Canvi Climàtic. Alhora disposem de material educatiu on-line per tal que els centres educatius puguin treballar aquesta temàtica.
CANVI CLIMÀTIC SELVA
Orígens Escola de Bioconstrucció i la Fundació Emys treballen de forma conjunta per a promoure aspectes de sostenibilitat ambiental, en aquest cas, relacionats amb la bioconstrucció en el marc de Can Moragues.
Així doncs, des de 2014 es realitzen accions de formació i conscienciació de joves i adults en el camp de la construcció sostenible amb materials locals.
L’agricultura és una pràctica que té una profunda relació amb el territori. Una mala gestió agrícola pot afectar greument la conservació de la biodiversitat del territori, però una bona pràctica agrícola pot afavorir considerablement la seva conservació.
En aquest sentit Fundació Emys i FICMA disposen d’una hemeroteca ambiental i estan preparant una oferta formativa per a promoure la conscienciació ambiental a través del setè art.
CONTACTA 972 16 49 57
disseny web: MARXAL CREATIVE